Spellvirkin í Hverfjalli hulin
"Þetta er eins gott og hægt er núna á meðan enn er svona mikið frost í jörðu," segir Bergþóra Kristjánsdóttir, starfsmaður Umhverfisstofnunar á Mývatni. Ummerki um skemmdarverkin í Hverfjalli hafa verið hulin að mestu en málningin sem undir leynist leysist ekki upp næstu árin.
Skömmu fyrir mánaðamótin uppgötvaðist að mörgum lítrum af hvítri málningu hafði verið sprautað í gíg Hverfjalls, sem er friðlýst. Á sama tíma var einnig krotað á klettavegg Grjótagjár. Lögreglan á Húsavík hefur spellvirkin til rannsóknar og hefur borist einhverjar ábendingar, en að sögn varðstjóra er ekkert fast í hendi ennþá.
Efni úr umhverfinu notað
Bergþóra, sem er sérfræðingur Umhverfisstofnunar á verndarsvæði Mývatns og Laxár, skoðaði hvaða möguleikar væru í stöðunni til að hreinsa verksummerkin, sem voru umfangsmikil enda búið að mála þúsundir steina.
Ekki var hægt að beita vatni með háþrýstidælu til að þrífa málninguna af steinunum og erfitt reyndist að róta jarðveginum upp þar sem jörðin er gaddfreðin utan nokkurra cm á yfirborðinu.
Úr varð að efni úr umhverfinu var notað til að hylja málninguna að mestu leyti. Örþunnt lag af þynntri, dökkgrárri málningu var sett yfir þá hvítu eins og lím og svo sandi og grjóti dreift yfir.  "Þetta sést nánast ekkert núna, þegar þú ferð upp á fjallið þá sérðu þetta ekki nema þú vitir af þessu og sért virkilega að leita að því," segir Bergþóra.
"Hins vegar ætla ég að fara þegar næst verður úrkoma og jafna þetta aðeins með hrífu." Bergþóra bendir á að olíumálning eins og sú hvíta leysist ekki upp í náttúrunni nema á mörgum árum. Þótt hún sé falin er málningin því enn í umhverfinu.
"Það er sorglegt að fólk skuli gera þetta. Virðingin er engin."
Frétt mbl.is. Erfitt að skilja hvaða hvatir liggja að baki
"Þetta er eins gott og hægt er núna á meðan enn er svona mikið frost í jörðu," segir Bergþóra Kristjánsdóttir, starfsmaður Umhverfisstofnunar á Mývatni.
Ummerki um skemmdarverkin í Hverfjalli hafa verið hulin að mestu en málningin sem undir leynist leysist ekki upp næstu árin.
Skömmu fyrir mánaðamótin uppgötvaðist að mörgum lítrum af hvítri málningu hafði verið sprautað í gíg Hverfjalls, sem er friðlýst.
Á sama tíma var einnig krotað á klettavegg Grjótagjár.
Lögreglan á Húsavík hefur spellvirkin til rannsóknar.
Úr varð að efni úr umhverfinu var notað til að hylja málninguna að mestu leyti.